ร้านก๋วยเตี๋ยวเจ๊นวล > ความจริงแกเป็นยายนวลแล้วหละ 
ชอบร้านนี้มาก แฟนพามากินครั้งแรกเมื่อเจ็ดปีที่แล้ว ร้านนี้เปิดมานานเท่าไหร่แล้วไม่รู้ รู้แต่ว่าเพื่อนมาหาที่พิมายทีไร เราพามากินร้านนี้ตลอด ลักษณะร้านเป็นห้องแถวหนึ่งคูหานะ มีโต๊ะประมาณห้าโต๊ะเท่านั้น ถ้ามาตอนเที่ยง ช่วงที่ผู้คนกำลังกินข้าวก็ต้องรอไปอย่างน้อยครึ่งชั่วโมง เวลาที่เหมาะสมที่เราชอบไปร้านนี้คือบ่ายโมงนิดๆ เพราะบ่ายสองแกขายหมด เก็บร้านแล้ว
ลักษณะอาหารที่ขายคือก๋วยเตี๋ยวหมู ในชามที่ใส่มาจะมีสารพัดหมูอยู่ในนั้น หมูแดง หมูเด้ง ตับหมู ไส้หมู เครื่องในประมาณนี้
ใครอยากให้เพิ่มให้ลดอะไรก็บอกเจ๊นวลแกไปได้เลย ราคาอยู่ที่ 40-60 บาทต่อชามนะ ถือว่าราคาสูงสำหรับค่าครองชีพพิมาย แต่ความอร่อยคุ้มค่านั่นแหละที่ทำให้คนที่มากินเค้าเต็มใจจ่าย